### | | | | --- | --- | | | | | --- | | **Teknik- og Miljøudvalget** 9. juni 2016 Sagsnr. 710-2011-89102 Dok.nr. 710-2016-177093 Sagsbehandler DPMETH | | 65.                 Forslag til Klimaplan 2025, 2. udgave - Åbent

###

|  |  |
| --- | --- |
| Tidl. politisk behandling | BY, 28.08.12, pkt. 32, BY, 25.03.14, pkt.52 |
| Forventet sagsgang | TM-U, ØK, BY, høring, TM-U, ØK, BY |
| Lovgrundlag |  |

###

**SAGENS INDHOLD**

Byrådet skal i denne sag tage stilling til forslag til
Klimaplan 2025, 2. udgave. Forslaget er vedlagt som bilag.

Byrådet vedtog i august 2012 ”Klimaplan 2025".
Klimaplanen fastsætter de overordnede klimapolitiske mål for Favrskov Kommune.
Klimaplanen skal revideres hvert fjerde år i forhold til de aktuelle muligheder
og udfordringer på klima- og energiområdet.

Teknik og Kultur har i forbindelse med revision af
klimaplanen lavet en fremskrivning af forventet status for de igangsatte projekter
i 2025.

**VURDERING**

På baggrund af de opnåede resultater på klima- og
energiområdet foreslås det, at ambitionerne på klima- og energiområdet hæves i
forbindelse med 2. udgave af klimaplanen.

|  |  |  |  |
| --- | --- | --- | --- |
| Tabel med oversigt over mål for 2025 | Nuværende mål:  Klimaplan 2025 | Forventet status  i 2025 | Nye  mål:  Klimaplan 2025,      2. udgave |
| Reduktion af CO2-udledningen fra energiforbruget i [adresse] i forhold til 2009 (geografisk) | 25 % | 37,5 % | 50 % |
| Reduktion af CO2-udledningen fra den kommunale bygningsdrift i forhold til 2009 | 30 % | 41 % | 50 % |
| Andel af vedvarende energi (VE) | 50 % | 43,9 % | 50 % |

Formålet med de nye mål er at fremme en ambitiøs klima- og
energimæssig udvikling, der er baseret på en optimeret udnyttelse af
ressourcerne og en høj grad af anvendelse af vedvarende energikilder.

De nye mål for klimaplanen betyder, at der skal igangsættes
nye projekter, som kan give en yderligere CO2-reduktion på 49.000
tons om året. Derudover skal Favrskov Kommune løbende overveje mulighederne for
etablering af nye vedvarende energianlæg som f.eks. vindmøller og solceller.
Dette sker som følge af, at andelen af vedvarende energi i energiproduktionen
skal øges med 6 %.

Foruden status og opfølgning på tidligere mål samt
fastsættelse af nye mål for klimaplanen, indeholder klimaplanen også en
opdatering af indsatsen i forbindelse med klimaplanens fire temaer -
Energiplanlægning, Energibesparelser, Landbruget som energileverandør samt
Trafik og Transport. Derudover indeholder klimaplanen et kapitel om netværk og
samarbejde samt et kapitel om kortlægningen af landbrugets udledning af
drivhusgasser. Landbrugets udledning af drivhusgasser er medtaget i
klimaplanen, men er ikke en del af klimaplanens indsatsområder.

De konkrete projekter til opfyldelse af de nye mål i
klimaplanen vil blive beskrevet i klimaplanens kommende projektkataloger.
Projektkatalogerne vil ligeledes indeholde de økonomiske overslag for de
enkelte projekter.

Teknik og Kultur vurderer, at de nye mål om 50 % CO2-reduktion
fra energiforbruget, og om 50 % vedvarende energi er realistiske, og at de kan
gennemføres indenfor det vedtagne budget for udmøntning af klimaplanen. Den
fysiske planlægning for områder til vindmøller, solceller og andre tekniske
anlæg indgår som en del af kommuneplanen.

Teknik og Kultur vurderer, at målet om 50 % CO2-reduktion
fra den kommunale bygningsdrift kan opnås ved at fastholde det nuværende fokus
på en energioptimeret drift.

**ØKONOMI**

Der er i 2016 afsat 750.000 kr. til udmøntning af
klimaplanen. Der er ligeledes i budgetoverslagsårerne 2017-19 afsat 750.000 kr.
årligt til udmøntning af klimaplanen. Midlerne skal medvirke til at sikre
gennemførelse, samarbejder, dialog, formidling og synliggørelse af klimatiltag
i [adresse].

Arbejdet med klimaplanens projekter skal afholdes indenfor
den økonomiske ramme i det pågældende budgetår. Gennemførelse af tiltag vil
således afhænge af, om der allokeres midler til området. Teknik og Kultur
vurderer løbende udgifterne forbundet med klimaplanens projekter, og det
økonomiske overslag for hvert enkelte projekt godkendes i forbindelse med vedtagelse
af klimaplanens projektkataloger.

Andre af Klimaplanens projekter, som for eksempel
etablering af cykelstier eller ESCO-projekt på skolerne, finansieres via
selvstændige bevillinger.

**INDDRAGELSE**

[adresse] har i løbet af efteråret 2015 afholdt to
dialogmøder. På møderne har der været fokus på varmeforsyning og anvendelse af
lokale ressourcer samt på energiforbrug og energieffektivisering. Møderne har
været afholdt med de lokale fjernvarmeværker, energiselskaber, biogasanlæg,
håndværkere og andre interessenter på energiområdet.

[adresse] har i november 2015 afholdt et temamøde,
hvor byrådsmedlemmerne og de lokale aktører på energiområdet var inviteret til
at debattere muligheder, udfordringer og perspektiver for klima- og
energiområdet i [adresse].

**INDSTILLING**

Direktøren for Teknik og [adresse]
til Byrådet:

1. At forslaget til ”Klimaplan 2025, 2. udgave” godkendes
til udsendelse i offentlig høring i otte uger.

**BESLUTNING**

**Bilag**

|  |  |
| --- | --- |
| Klimaplan 2025, 2. udgave | 710-2016-198645 |